המחבר: ראובן גורביץ

החומר: ספר בראשית

כיתות החטיבה ז - ט.

בס"ד

**ספר בראשית פרק ד**

1. "... וַיִּשַׁע יְקֹוָק אֶל הֶבֶל וְאֶל מִנְחָתוֹ: וְאֶל קַיִן וְאֶל מִנְחָתוֹ לֹא שָׁעָה... " (פסוקים ד – ה)

1) מה פירוש המלה "וישע", וכיצד דבר זה התממש? (רש"י)

2) הסבר מדוע ה' קיבל את מנחת הבל, ולא קיבל את מנחת קין. רש"י לפסוק ג.

2. "הֲלוֹא אִם תֵּיטִיב שְׂאֵת וְאִם לֹא תֵיטִיב לַפֶּתַח חַטָּאת רֹבֵץ" (פסק ז)

1) בעקבות מה אמר ה' לקין דברים אלה?

2) באר דברים אלה שאמר ה' לקין. (רש"י)

3. "וַיֹּאמֶר ה' אֶל קַיִן אֵי הֶבֶל אָחִיךָ" (פסוק ט)

לשם מה שאל ה' את קין שאלה זו?

4. בעקבות הרצח של הבל ה' העניש את קין.

מה הם שני העונשים שהוטלו על קין בעקבות חטאו?

הסבר את משמעות דברי קין שבפסוקים יג – יד (רש"י)

5. בסיכום לימוד חטא אדם הראשון (בפרק ג') והחטא של קין (בפרק ד) נבדוק האם הם לקחו אחריות על   
 מעשיהם.

אצל האדם (ג', יב)

אצל האשה (ג', יג)

אצל קין (ד', ט' – יד)

6. מי היו בניו של למך ומה היה תחום העיסוק של כל אחד מהם?

7. מי היה שת, ומה היא הסיבה שנקרא כך? (פסוקים כה – כו)

8. "אָז הוּחַל לִקְרֹא בְּשֵׁם ה':"

מה פירוש המלה "הוחל", ומהו הדבר שהתחדש בימיו של אנוש? (רש"י)